**Érettségire épülő szakképzések – tanulói jogviszony (nappali)**

**2024/2025. tanév**

Szakképző több mint 100 éves múlttal rendelkezik. Több évtizede jelen vagyunk az egészségügyi szakmai oktatásban. A szakmai gyakorlati oktatás iskolában történő megvalósításához minden oktatott szakmában, felszerelt demonstrációstermekkel rendelkezünk.

A 2024/2025. tanévben az alábbi ingyenes, érettségi végzettséghez kötött képzések indítását tervezzük:

**I. Egészségügyi technikumi képzések**

1/13. Évfolyamon induló képzések, nappali munkarendben

* gimnáziumban, vagy nem egészségügyi ágazatban érettségizettek számára
* legfeljebb 25 éves korig
* oktatás a hét minden napján
* tanulói jogviszony és ebből adódó kedvezmények (pl. diákigazolvány)
* ösztöndíj havonta (I. félévben az alapdíj (100.000 Ft) 8%-a, majd a tanulmányi eredmény függvényében akár az alapdíj 58%-a is lehet)
* sikeres szakmai vizsga esetén egyszeri pályakezdési juttatás (ha a szakmai vizsgán elért eredmény 4,49 felett van, akkor az alapdíj 300%-a)
* Semmelweis Egyetem „Jó tanuló, jó ápoló” ösztöndíjára való pályázási lehetőség

Szakmai gyakorlat: szakképzési munkaszerződéssel, a Semmelweis Egyetem szervezésében.

A sikeres szakmai vizsga:

* emelt szintű ágazati érettségi tárgynak számít
* többletpont a szakirányú felsőoktatásban
* a vizsgaeredmény négyszerezése a szakirányú felsőoktatási pontszámításnál

**Induló képzéseink:**

|  |  |  |
| --- | --- | --- |
| **Szakma** | **Szakma irány** | **képzési idő** |
| Általános ápoló | - | 3 év |
| Csecsemő és gyermekápoló | - | 2 év |
| Egészségügyi asszisztens | Fogászati asszisztens | 2 év |
| Radiográfiai asszisztens | 2 év |

2/14. évfolyamon ágazati érettségivel rendelkezők számára meghirdetett képzések 1 év beszámítással:

|  |  |  |
| --- | --- | --- |
| **Szakma** | **Szakma irány** | **képzési idő** |
| Általános ápoló | - | 2 év |
| Csecsemő és gyermekápoló | - | 1 év |
| Egészségügyi asszisztens | Fogászati asszisztens | 1 év |
| Radiográfiai asszisztens | 1 év |

**A képzés megkezdésének feltétele: egészségügy ágazatban megszerzett sikeres érettségi vizsga.**

**Sport technikumi képzés**

2/14. évfolyamon sport ágazati érettségivel rendelkezők számára meghirdetett képzések 1 év beszámítással:

|  |  |  |
| --- | --- | --- |
| **Szakma** | **Szakma irány** | **képzési idő** |
| Fitness-wellness instruktor | - | 1 év |

**A képzés megkezdésének feltétele: sport ágazatban megszerzett sikeres érettségi vizsga.**

**A beiratkozásra szükséges elhozni:**

* Eredeti érettségi bizonyítvány és fénymásolata
* Egyéb végzettséget igazoló bizonyítvány és fénymásolata (amennyiben rendelkezik ilyennel)
* Személyes okmányok és fénymásolatuk (személyi, adó, lakcím, TAJ kártya)

**BEIRATKOZÁS IDŐPONTJA:**

**2024. július 02. 14:00-16:00-ig**

**PÓTBEIRATKOZÁS:**

**2024. augusztus 27. 14:00-16:00-ig**

Felmerült kérdés esetén: titkarsag.bokay@semmelweis-univ.hu